RINKOS KONSULTACIJA
ĮVADINĖ DALIS

	Sąvokos:
	Perkančioji organizacija – Anykščių rajono savivaldybės CPO.

	
	Pirkimo objektas – „Vaizdo endoskopinės sistemos įrangos komplektas“.

	
	VPĮ – Lietuvos Respublikos viešųjų pirkimų įstatymas.

	
	CVP IS – Centrinė viešųjų pirkimų informacinė sistema[footnoteRef:1]. [1:  Internetinė prieiga: European Dynamics - Centrinė viešųjų pirkimų informacinė sistema Registracija CVP IS yra nemokama. ] 


	Kontaktinis asmuo:
	Anykščių rajono savivaldybės administracijos Investicijų ir projektų valdymo skyriaus specialistė Vida Meliūkštienė, tel. 0 695 83560, el. p.
vida.meliukstiene@anyksciai.lt. ir Viešųjų pirkimų ir turto skyriaus vyriausioji specialistė Žydrė Zlatkuvienė, tel. 0 381 58052, el. p. zydre.zlatkuviene@anyksciai.lt; Viešųjų pirkimų ir turto skyriaus specialistė Dalia Kelpšienė, tel. 0 381 51061, el. p. dalia.kelpsiene@anyksciai.lt

	Rinkos konsultacijos paskirtis (tikslas):
	Vadovaudamasi VPĮ 27 str. 1 d. 1 p., Perkančioji organizacija prašo nepriklausomus ekspertus, institucijas ir (ar) kitus rinkos dalyvius (toliau – dalyviai) teikti konsultacijas Perkančiosios organizacijos vykdomoje Rinkos konsultacijos procedūroje, kurią atlikus Perkančioji organizacija planuoja vykdyti Pirkimą.
Rinkos konsultacija skelbiama iki Pirkimo pradžios.
Rinkos konsultacijos paskirtis – pasirengti Pirkimui ir iki Pirkimo pradžios informuoti rinkos dalyvius bei kitus suinteresuotus asmenis apie ketinamą ateityje vykdyti Pirkimą bei sudaryti sąlygas rinkos dalyviams ir kitiems suinteresuotiems asmenims pateikti pasiūlymus, pastabas.
Rinkos konsultacija nėra skelbimas apie Pirkimą ar išankstinis skelbimas apie Pirkimą. Šios Rinkos konsultacijos paskelbimu dalyviai nėra kviečiami varžytis dėl Pirkimo sutarties.
Dalyvavimas Rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas Rinkos konsultacijoje neturi įtakos ir nesuteikia dalyviui prioriteto/pirmenybės viešuosiuose pirkimuose, kurie bus skelbiami ateityje, ar jų rezultatams.
Vadovaujantis VPĮ 27 str. 3 d., 4 d., Rinkos konsultacijos dalyviai, nepažeidžiant visų Pirkime dalyvaujančių tiekėjų teisių ir konkurencijos, nepraranda teisės dalyvauti Pirkime.

	Pastabų ir (ar) pasiūlymų pateikimo terminas:
	Ne vėliau kaip iki termino, nurodyto CVP IS.

	Pastabų ir (ar) pasiūlymų pateikimo tvarka:
	Pastabos ir (ar) pasiūlymai turi būti pateikti CVP IS priemonėmis, vadovaujantis Rinkos konsultacijos apraše (priedas Nr. 1) nustatyta tvarka.

	Pastabų ir (ar) pasiūlymų nagrinėjimo tvarka:
	Perkančioji organizacija, gavusi pastabas ir (ar) pasiūlymus dėl paskelbtos Rinkos konsultacijos, juos išnagrinės bei įvertins pateiktų pastabų ir (ar) pasiūlymų svarbą bei atitiktį Perkančiosios organizacijos poreikiams.
Informacija apie priimtą sprendimą dėl pateiktų pastabų ir pasiūlymų gali (tačiau neprivalo) būti paskelbta CVP IS (Pirkimą atliekančios Centrinės perkančiosios organizacijos Anykščių rajono savivaldybės CPO sprendimu).
Skelbiant informaciją apie priimtą sprendimą dėl pateiktų pastabų ir pasiūlymų nebus nurodomas asmuo, kuris pateikė pastabas ir pasiūlymus.



Priedas Nr. 1 – Rinkos konsultacijos aprašas;
Priedas Nr. 2 – Vaizdo endoskopinės sistemos įrangos komplekto techninė užduotis;
Priedas Nr. 3 – Pirkimo-pardavimo sutartis


Priedas Nr. 1

RINKOS KONSULTACIJOS APRAŠAS


Anykščių rajono savivaldybės administracija (toliau – Savivaldybės CPO), siekdama tinkamai pasirengti numatomam „Vaizdo endoskopinės sistemos įrangos komplekto“ pirkimui (toliau – Pirkimas) ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 str. nuostatomis, pageidauja gauti rinkos dalyvių konsultaciją.
Rinkos konsultacija vykdoma iki Pirkimo pradžios. Rinkos konsultacija nėra skelbimas apie Pirkimą ar išankstinis skelbimas apie Pirkimą. Šiuo prašymu suteikti rinkos konsultaciją dalyviai nėra kviečiami varžytis dėl Pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams.
1. Pirkimo objektas. BVPŽ – 33168000-5.
Perkančiosios organizacijos planuojamo vykdyti Pirkimo objektas – Vaizdo endoskopinės sistemos įrangos komplektas. Pirkimas bus atliekamas įgyvendinant 2022-2030 metų plėtros programos valdytojos LR sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ veiklą Nr. 11-002-02-11-01-06-03 „Sveikatos centro sveikatos priežiūros paslaugoms teikti reikiamos infrastruktūros modernizavimas, Vidurio ir vakarų Lietuvos regionas“ vykdomo projekto „Anykščių rajono savivaldybės sveikatos centro sudėtyje teikiamų sveikatos priežiūros paslaugų infrastruktūros modernizavimas“ Nr. 09-022-P-0047.
2. Rinkos konsultacijos tikslas.
Perkančioji organizacija, vykdydama Rinkos konsultaciją, siekia gauti rinkos dalyvių siūlymus, įžvalgas dėl Pirkimo objektui keliamų reikalavimų, pagrindinių Pirkimo sutarties vykdymo sąlygų (terminų), siekiant užtikrinti maksimalų Perkančiosios organizacijos poreikių patenkinimą, racionaliai naudojant Pirkimui skirtas lėšas.
3. Rinkos konsultacijos tikslinė auditorija.
Perkančioji organizacija, siekdama užtikrinti vienodas konkurencines sąlygas ir norėdama užsitikrinti pakankamą įsitraukimą, kviečia bendradarbiauti visus galinčius suteikti informaciją apie perkamas paslaugas. Ši Rinkos konsultacija yra orientuota į su Pirkimo objektu susijusius sprendimus galinčias pateikti įmones.
4. Rinkos konsultacijos organizavimas (vykdymo tvarka).
Rinkos konsultacija vykdoma CVP IS priemonėmis.
Planuojama Rinkos konsultacijos trukmė: 5 darbo dienos (konkretus terminas nurodytas CVP IS). Rinkos dalyvių prašoma iki termino, nurodyto CVP IS, pateikti savo vertinimą / pastabas / pasiūlymus / rekomendacijas dėl Pirkimo objekto, taip pat pasiūlymus, rekomendacijas dėl galimų tiekėjų kvalifikacijos reikalavimų ir pagrindinių Pirkimo sutarties vykdymo sąlygų (terminų).
Susitikimai su rinkos dalyviais dėl prašomos suteikti Rinkos konsultacijos nebus organizuojami.
Rinkos konsultacija vykdoma lietuvių kalba.
Perkančioji organizacija, gavusi rinkos dalyvių pastabas, pasiūlymus, rekomendacijas dėl Pirkimo objekto, tiekėjų kvalifikacijos reikalavimų, pagrindinių Pirkimo sutarties sąlygų (terminų), juos išnagrinės ir įvertins jų svarbą bei atitiktį Perkančiosios organizacijos poreikiams.
Pirkimo objekto, Pirkimo sutarties sąlygos po rinkos konsultacijos gali būti tikslinami, todėl Pirkimo metu skelbiami Techninė charakteristika, pagrindinės Pirkimo sutarties sąlygos, gali skirtis nuo rinkos konsultacijos metu paviešintos informacijos.
5. Konfidencialumas.
Rinkos konsultacijos dalyvis turi teisę iš anksto, pateikdamas informaciją, nurodyti, kuri jo pateiktos informacijos dalis yra konfidenciali. Informacija negali būti laikomi konfidencialia, jei nėra pateikiamas specifinis technologinis sprendimas ar atskleidžiama informacija, turinti rinkos dalyviui komercinę vertę.
6. Rinkos konsultacijos dalykas.
Perkančioji organizacija, siekdama tinkamai pasiruošti Pirkimui, rinkos konsultacijos dalyvių prašo atsakyti į šiuos klausimus:
	Eil. Nr.
	Klausimas
	Atsakymas/komentaras/ pasiūlymas

	1.
	Ar dalyvautumėte šiame pirkime?
	

	2.
	Ar turite pastabų, klausimų dėl techninės
užduoties projekto? Kokias sąlygas
papildomai siūlytumėte įtraukti į techninę
užduotį arba kurių reikėtų atsisakyti?
Argumentuokite kodėl
(prašome pateikti argumentuotas pastabas bei
konkrečių techninės specifikacijos punktų
pakeitimus/patikslinimus, kurie suteiktų
galimybę Jūsų įmonei pasiūlyti techninės
specifikacijos reikalavimų visumą atitinkančias paslaugas ir deklaruojamų tikslų pasiekimą)
	

	3.
	Ar įmanoma pristatyti įrangą per 6 mėn. nuo sutarties pasirašymo? Kokie būtų realūs viso pirkimo objekto įgyvendinimo terminai?
	

	4.
	Prašome nurodyti preliminarią pirkimo objekto kainą EUR be PVM.
	

	5.
	Ar turite pastabų pirkimo sutarties projektui? Jei taip, kokių?
	

	6.
	Ar turite kitų pastebėjimų ar pasiūlymų? (jei turite, prašome pateikti)
	


Rinkos dalyviai turi teisę papildomai pateikti ir kitas pastabas bei pasiūlymus dėl Pirkimo objekto, tiekėjų kvalifikacijos reikalavimų, pagrindinių Pirkimo sutarties sąlygų.


Priedas Nr. 2


VAIZDO ENDOSKOPINĖS SISTEMOS ĮRANGOS KOMPLEKTO TECHNINĖ UŽDUOTIS
(pridedama atskiru dokumentu)

Priedas Nr. 3
PIRKIMO-PARDAVIMO SUTARTIS
(pridedama atskiru dokumentu)

